福塘道

福塘道係條響香港九龍觀塘區嘅街，響港鐵觀塘站東面，起點同翠屏道會合，響觀塘道同鯉魚門道交界處東北面約200呎，向西北移220呎，終點盡頭到觀塘鐵路站巴士總站。行人路有小巴站，而馬路中間就有斑馬線。

樓
用福塘道做門牌號碼嘅樓只得協青社，其他建築物重有觀塘鐵路站巴士總站、基督教家庭服務中心、香港學生輔導會荷蘭宿舍同觀塘技能訓練中心。

公共交通
響福塘道西面嘅觀塘鐵路站巴士總站，由2009年8月9號開張，當初配合交通總站建造工程，將原址嘅停車場拆咗同延長福塘道，方便大型車輛響路上行。而家駛經福塘道嘅公共交通工具有：

公共巴士
89 觀塘鐵路站 ←→ 瀝源
89B 觀塘鐵路站 ←→ 沙田圍
89X 觀塘鐵路站 ←→ 沙田鐵路站

九龍區專線小巴
47 港鐵觀塘站 ←→ 順利邨
59 港鐵觀塘站 ←→ 翠屏邨

公共小巴
港鐵觀塘站 ←→ 觀塘
港鐵觀塘站 ←→ 香港專業教育學院

參考
九巴網站
香港街道大廈詳圖2008

觀塘區街道